Piiskop Albert ruttab kiirelt seda hädaohtu algusest peale kõrvaldama. Kuna ta mehed Lundi  peapiiskopi kal­ki Riias tööl, temale "auku pähe kõneldes", rühib Albert ise Saksa kuninga Philipp'i juurde, ning 1. aprillil 1207 palub ta kogu Liivimaa Saksa vasalliriigiks võtta, mis ka sünnib. Sellega on piiskop Albert Taani kuninga vastu väga osava manöövriga toime saanud: nüüdsest peale ei olnud Valdemar II-sel tegemist Baltimaa asjus enam üksi piiskop Albertiga, vaid kogu Saksamaaga. See manööver oli arusaadavalt sihitud just ka Lembitu diplomaatiliste kavatsuste vastu. Valdemar II jääbki varsti Lembitu  vastu külmemaks ning ligineb suurte sammudega - Saksamaa kuningale!